Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega in sadilnega materiala ZELENJANDNIC v Sloveniji (Priloga V, del H Uredbe 2019/2072/EU).

	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi razmnoževalnega in sadilnega materiala (1) zelenjadnic v Sloveniji

	Clavibacter michiganensis ssp. michiganensis (Smith) Davis et al. 
(bakterijski rak paradižnika)
na 
Solanum lycopersicum L. (paradižnik)
	Rastline so bile vzgojene iz semen, ki izpolnjujejo zahteve iz dela E Priloge V Uredbe 2019/2072/EU, in so bile z ustreznimi higienskimi ukrepi zaščitene pred okužbo.
	Navzoč: majhna zastopanost.
	RPL (2) se izda, če:
· je bilo za pridelavo sadik paradižnika uporabljeno seme, ki je izpolnjevalo pogoje za izdajo RPL (seme je pridobljeno s kislinsko ekstrakcijo ali z enakovredno metodo (2) iz plodov paradižnika, ki so bili pridelani na enoti pridelave semena, na kateri pri vizualnih pregledih na rastlinah paradižnika niso bili opaženi simptomi bakterijskega raka paradižnika); če se uporabi kupljeno seme, izpolnjevanje teh zahtev potrjuje RPL, ki je bil izdan za to seme, in
· so se pri pridelavi sadik paradižnika izvajali higienski ukrepi (4) za zaščito pred okužbo sadik z bakterijskim rakom paradižnika.

	Xanthomonas euvesicatoria Jones et al. 
Xanthomonas  gardneri (ex Šutič 1957) Jones et al.
Xanthomonas perforans Jones et al.
Xanthomonas vesicatoria (ex Doidge) Vauterin et al.
(bakterijska pegavost plodov paprike)
na 
Capsicum annuum L. (paprika)
– rastline za saditev (1)
	(a) Sadike so bile vzgojene iz semen, ki izpolnjujejo zahteve iz dela E Priloge V Uredbe 2019/2072/EU za semena zelenjadnic, 
in
(b) za mlade rastline so bile zagotovljene ustrezne higienske razmere za preprečitev okužbe.
	Navzoč: majhna zastopanost.
	RPL (2) se izda, če:
· je bilo za pridelavo sadik paprike uporabljeno seme, ki je izpolnjevalo pogoje za izdajo RPL (seme je bilo pridobljeno iz plodov paprike, ki so bili pridelani na enoti pridelave semena, na kateri pri vizualnih pregledih na rastlinah paprike niso bili opaženi simptomi bakterijske pegavosti plodov paradižnika in paprike); če se uporabi kupljeno seme, izpolnjevanje teh zahtev potrjuje RPL, ki je bil izdan za to seme, in
· so se pri pridelavi sadik paprike izvajali higienski ukrepi (4) za zaščito pred okužbo sadik z bakterijsko pegavostjo plodov paradižnika in paprike.

	Xanthomonas euvesicatoria Jones et al. 
Xanthomonas  gardneri (ex Šutič 1957) Jones et al.
Xanthomonas perforans Jones et al.
Xanthomonas vesicatoria (ex Doidge) Vauterin et al.
(bakterijska pegavost plodov paprike)
na 
Solanum lycopersicum L. (paradižnik)
– rastline za saditev (1)
	(a) Sadike so bile vzgojene iz semen, ki izpolnjujejo zahteve iz dela E Priloge V Uredbe 2019/2072/EU za semena zelenjadnic, 
in
(b) za mlade rastline so bile zagotovljene ustrezne higienske razmere za preprečitev okužbe.
	Navzoč: majhna zastopanost.
	RPL (2) se izda, če:
· je bilo za pridelavo sadik paradižnika uporabljeno seme, ki je izpolnjevalo pogoje za izdajo RPL (seme je pridobljeno s kislinsko ekstrakcijo (2) iz plodov paradižnika, ki so bili pridelani na enoti pridelave semena, na kateri pri vizualnih pregledih na rastlinah paradižnika niso bili opaženi simptomi bakterijske pegavosti plodov paradižnika in paprike); če se uporabi kupljeno seme, izpolnjevanje teh zahtev potrjuje RPL, ki je bil izdan za to seme, in
· so se pri pridelavi sadik paradižnika izvajali higienski ukrepi (4) za zaščito pred okužbo sadik z bakterijsko pegavostjo plodov paradižnika in paprike.

	Stromatinia cepivora Berk. 
(bela gniloba čebulnic)
na
Allium cepa L. (čebula, šalotka)
Allium fistulosum L. (zimski luk) 
Allium porrum L. (por)
– rastline za saditev (1)
	(a) Rastline so bile gojene v modelu in presajene ter so rasle v substratu, ki je nenapaden s Stromatinia cepivora Berk.
ali
(b)(i) 
· posevek je bil ob ustreznem času za odkritje škodljivega organizma v rastni sezoni vizualno pregledan, pri čemer niso bili opaženi simptomi Stromatinia cepivora Berk., ali
· posevek je bil ob ustreznem času za odkritje škodljivega organizma v rastni sezoni vizualno pregledan, rastline, ki so kazale simptome Stromatinia cepivora Berk., so bile takoj izruvane, pri dodatnem končnem uradnem pregledu posevka med rastjo pa simptomi niso bili opaženi, 
in
(b)(ii) rastline so bile pred premikom vizualno pregledane, pri čemer niso bili opaženi simptomi Stromatinia  cepivora Berk.
	Navzoč: na vseh delih območja.
	V Sloveniji pride v poštev izvajanje vseh ukrepov.
RPL (2) izda, če: 
· se sadike vzgojijo na setvenih ploščah oz. na setvenih platojih v substratu, v katerem bela gniloba čebulnic ni navzoča (razkužen substrat) 
ali
· pri vizualnih pregledih posevka ali nasada (5) v rastni dobi na rastlinah niso bili opaženi simptomi bele gnilobe čebulnic, in
· pri vizualnem pregledu pred premikom na sadikah, čebulčku ali čebulicah niso bili opaženi simptomi bele gnilobe čebulnic.
Če so bili pri vizualnih pregledih posevka ali nasada rastni dobi na rastlinah simptomi bele gnilobe čebulnic opaženi, se RPL izda le, če:
· se rastline, ki v posevku kažejo simptome bele gnilobe čebulnic, takoj izruvajo, 
· se opravi dodatni vizualni pregled posevka, pri katerem simptomi bele gnilobe čebulnic na rastlinah niso več opaženi in
· pri vizualnem pregledu pred premikom na sadikah, čebulčku ali čebulicah niso opaženi simptomi bele gnilobe čebulnic.

	Stromatinia cepivora Berk. 
(bela gniloba čebulnic)
na
Allium sativum L. (česen)
– rastline za saditev (1)
	(a)(i) posevek je bil ob ustreznem času za odkritje škodljivega organizma v rastni sezoni vizualno pregledan, pri čemer niso bili opaženi simptomi Stromatinia cepivora Berk., ali
(a)(ii) posevek je bil ob ustreznem času za odkritje škodljivega organizma v rastni sezoni vizualno pregledan, rastline, ki so kazale simptome Stromatinia cepivora Berk., so bile takoj izruvane, pri dodatnem končnem uradnem pregledu posevka med rastjo pa simptomi niso bili opaženi, 
in
(b) rastline so bile pred premikom vizualno pregledane, pri čemer niso bili opaženi simptomi Stromatinia  cepivora Berk.
	Navzoč: na vseh delih območja.
	V Sloveniji pride v poštev izvajanje vseh ukrepov.
RPL (2) izda, če: 
· pri vizualnih pregledih posevka ali nasada (5) v rastni dobi na rastlinah niso bili opaženi simptomi bele gnilobe čebulnic, in
· pri vizualnem pregledu pred premikom na glavicah česna niso bili opaženi simptomi bele gnilobe čebulnic.
Če so bili pri vizualnih pregledih posevka v rastni dobi na rastlinah česna simptomi bele gnilobe čebulnic opaženi, se RPL izda le, če:
· se rastline, ki v posevku kažejo simptome bele gnilobe čebulnic, takoj izruvajo, 
· se opravi dodatni vizualni pregled posevka, pri katerem simptomi bele gnilobe čebulnic na rastlinah niso več opaženi in
· pri vizualnem pregledu pred premikom na glavicah česna niso opaženi simptomi bele gnilobe čebulnic.

	Ditylenchus  dipsaci (Kuehn) Filipjev 
(stebelne ogorčice)
na 
Allium cepa L. (čebula, šalotka)
Allium sativum L. (česen)
– rastline za saditev (1), (pridelava glav čebule, čebulčka in glavic šalotke ali česna, namenjenih za nadaljnje razmnoževanje)
	V primeru rastlin, razen rastlin za pridelavo trgovskega posevka: 
(a) je bil posevek od začetka zadnjega popolnega vegetacijskega cikla najmanj enkrat vizualno pregledan ob ustreznem času za odkritje škodljivega organizma, pri čemer niso bili opaženi simptomi Ditylenchus dipsaci (Kuehn) Filipjev, ali 
(b) (i) posevek je bil od začetka zadnjega popolnega vegetacijskega cikla najmanj enkrat vizualno pregledan ob ustreznem času za odkritje škodljivega organizma, pri čemer je simptome napada z Ditylenchus dipsaci (Kuehn) Filipjev kazalo največ 2 % rastlin, in 
(b)(ii) rastline, za katere je bilo ugotovljeno, da so okužene z navedenim škodljivim organizmom, so bile takoj izruvane, 
(b)(iii) nato je bilo za rastline na podlagi laboratorijskih testov na reprezentativnem vzorcu ugotovljeno, da so nenapadene z navedenim škodljivim organizmom, ali
(c) rastline so bile ustrezno kemično ali fizikalno tretirane proti Ditylenchus dipsaci (Kuehn) Filipjev, po laboratorijskih testih na reprezentativnem vzorcu pa je bilo ugotovljeno, da so nenapadene z navedenim škodljivim organizmom.
	Navzoč: samo na nekaterih območjih.
	V Sloveniji pride v poštev izvajanje ukrepov iz točke (a) ali točk (b)(i), (b)(ii) in (b)(iii).
Ukrep iz točke (c) zaenkrat ne pride v poštev, ker za tretiranje čebule (glave), čebulčka, čebulic šalotke in glavic česna proti Ditylenchus dipsaci v Sloveniji ni na voljo ustreznega sredstva.

RPL (2) se izda, če pri vizualnih pregledih posevka ali nasada (5), ki so se izvajali od začetka zadnjega popolnega vegetacijskega cikla, na rastlinah niso bili opaženi simptomi navzočnosti stebelnih ogorčic.
Če so bili pri vizualnih pregledih, izvedenih od začetka zadnjega popolnega vegetacijskega cikla, opaženi simptomi navzočnosti stebelnih ogorčic, se RPL izda, le če: 
· je pri vseh vizualnih pregledih v posevku skupaj ugotovljenih največ 2% rastlin s simptomi stebelnih ogorčic in
· so bile rastline s simptomi stebelnih ogorčic, takoj izruvane in
· je bil nato odvzet reprezentativni vzorec rastlin, pridelanih v tem posevku, za testiranje na Ditylenchus dipsaci (stebelne ogorčice) in so rezultati testiranja negativni.

VZORČENJE (6):
Vzorčijo se lahko cele rastline čebule, šalotke ali česna med rastjo v posevku ali nasadu ali glave čebule, čebulček, ali glavice šalotke ali česna, ki so bile pridelane v semenskem posevku ali nasadu, v katerem so bili opaženi simptomi.
Reprezentativni vzorec predstavlja:
· 0,1 % vseh rastlin, ki so v semenskem posevku, vendar ne manj kot 5 celih rastlin; vzorec se odvzame od asimptomatičnih rastlin ob zadnjem vizualnem pregledu,
· najmanj pet glav čebule ali najmanj 500 g čebulčka, čebulic šalotke ali glavic česna; vzorec se odvzame od vsake partije, v kateri so bile med rastjo v posevku ali nasadu ugotovljene rastline s simptomi.

	Ditylenchus  dipsaci (Kuehn) Filipjev 
(stebelne ogorčice)
na 
Allium cepa L. (čebula, šalotka)
Allium sativum L. (česen)
– rastline za saditev (1), (pridelava čebulčka in glavic šalotke ter česna, namenjenih za sajenje za pridelavo čebule, šalotke ali česna)
	V primeru rastlin za pridelavo trgovskega posevka:
(a) je bil posevek od začetka zadnjega popolnega vegetacijskega cikla najmanj enkrat vizualno pregledan ob ustreznem času za odkritje škodljivega organizma, pri čemer niso bili opaženi simptomi Ditylenchus dipsaci (Kuehn) Filipjev,
ali
(b)(i) posevek je bil od začetka zadnjega popolnega vegetacijskega cikla najmanj enkrat uradno pregledan ob ustreznem času za odkritje škodljivega organizma,
(b)(ii) rastline, ki so kazale simptome Ditylenchus dipsaci (Kuehn) Filipjev, so bile takoj izruvane,
(b)(iii)  za rastline je bilo po laboratorijskih testih na reprezentativnem vzorcu ugotovljeno, da so nenapadene z navedenim škodljivim organizmom,
ali
(c) rastline so bile ustrezno fizikalno ali kemično tretirane, po laboratorijskih testih na reprezentativnem vzorcu pa je bilo ugotovljeno, da so nenapadene z Ditylenchus dipsaci (Kuehn) Filipjev.
	Navzoč: samo na nekaterih območjih.
	V Sloveniji pride v poštev izvajanje ukrepov iz točke (a) ali točk (b)(i), (b)(ii) in (b)(iii).
Ukrep iz točke (c) zaenkrat ne pride v poštev, ker za tretiranje sadik čebule, čebulčka, čebulic šalotke in glavic česna proti Ditylenchus dipsaci v Sloveniji ni na voljo ustreznega sredstva.
RPL (2) se izda, če pri vizualnih pregledih posevka ali nasada (5), ki so se izvajali od začetka zadnjega popolnega vegetacijskega cikla, na rastlinah niso bili opaženi simptomi navzočnosti stebelnih ogorčic.
Če so bili pri vizualnih pregledih, izvedenih od začetka zadnjega popolnega vegetacijskega cikla, v posevku oz. nasadu opaženi simptomi navzočnosti stebelnih ogorčic, se RPL izda le, če: 
· se rastline, ki kažejo simptome stebelnih ogorčic, takoj izruvajo in
· se nato odvzame se reprezentativni vzorec rastlin pridelanih v tem posevku, za testiranje na Ditylenchus dipsaci (stebelne ogorčice) in so rezultati testiranja negativni.
VZORČENJE (6):
Vzorčijo se lahko cele rastline čebule, šalotke ali česna med rastjo v posevku ali nasadu ali čebulček, ali glavice šalotke ali česna, ki so bile pridelane v semenskem posevku ali nasadu, v katerem so bili opaženi simptomi.
Reprezentativni vzorec predstavlja:
· 0,1 % vseh rastlin, ki so v posevku ali nasadu, vendar ne manj kot 5 celih rastlin; vzorec se odvzame ob zadnjem vizualnem pregledu posevka ali nasada od asimptomatičnih rastlin,
· najmanj 500 g čebulčka, čebulic šalotke ali glavic česna; vzorec se odvzame od vsake partije, v kateri so bile med rastjo v posevku ali nasadu ugotovljene rastline s simptomi.

	Leek yellow stripe virus /LYSV/
(virus rumene črtavosti pora)
na 
Allium sativum L. (česen)
– rastline za saditev (1)
	(a) Posevek je bil od začetka zadnjega popolnega vegetacijskega cikla najmanj enkrat vizualno pregledan ob ustreznem času za odkritje škodljivega organizma, pri čemer niso bili opaženi simptomi Leek yellow stripe virusa, 
ali
(b) posevek je bil od začetka zadnjega popolnega vegetacijskega cikla najmanj enkrat  vizualno pregledan ob ustreznem času za odkritje škodljivega organizma, pri čemer je simptome Leek yellow stripe virusa kazalo največ 10 % rastlin, ki so bile takoj izruvane, pri končnem uradnem pregledu pa je simptome kazal največ 1 %  rastlin.
	Navzoč: majhna zastopanost.
	V Sloveniji pride v poštev izvajanje obeh ukrepov.
RPL (2) se izda, če pri vizualnih pregledih semenskega posevka ali nasada (5) od začetka rastne dobe na rastlinah niso bili opaženi simptomi virusa rumene črtavosti pora.
Če so bili pri vizualnih pregledih v rastni dobi v semenskem posevku ali nasadu opaženi simptomi virusa rumene črtavosti pora, se RPL izda, le če:
· se rastline, ki kažejo simptome virusa rumene črtavosti pora, takoj izruvajo, in
· je pri končnem pregledu v posevku ali nasadu ugotovljenih največ 1% simptomatičnih rastlin, pri vseh vizualnih pregledih posevka ali nasada pa skupaj največ 10% rastlin s simptomi virusa rumene črtavosti pora.

	Onion yellow dwarf virus /OYDV/
(virus rumenenja in pritlikavosti čebule)
na 
Allium cepa L. (čebula, šalotka)
Allium sativum L. (česen)
– rastline za saditev (1)
	(a) Posevek je bil od začetka zadnjega popolnega vegetacijskega cikla ob ustreznem času najmanj enkrat vizualno pregledan, pri čemer niso bili opaženi simptomi Onion yellow dwarf virusa,
ali
(b)(i) posevek je bil od začetka zadnjega popolnega vegetacijskega cikla najmanj enkrat vizualno pregledan ob ustreznem času za odkritje škodljivega organizma, pri čemer je simptome Onion yellow dwarf virusa kazalo največ 10 % rastlin, in
(b)(ii) rastline, za katere je bilo ugotovljeno, da so okužene z navedenim škodljivim organizmom, so bile takoj izruvane in
(b)(iii) pri končnem uradnem pregledu je simptome navedenega škodljivega organizma kazal največ 1 %  rastlin.
	Navzoč: majhna zastopanost.
	V Sloveniji pride v poštev izvajanje vseh ukrepov.
RPL (2) izda, če pri vizualnih pregledih posevka ali nasada (5) v rastni dobi na rastlinah niso bili opaženi simptomi virusa rumenenja in pritlikavosti čebule.
Če so bili pri vizualnih pregledih posevka ali nasada v rastni dobi na rastlinah česna simptomi virusa rumenenja in pritlikavosti čebule opaženi, se RPL izda le, če:
· se rastline, ki kažejo simptome virusa rumenenja in pritlikavosti čebule, takoj izruvajo, in
· je pri končnem pregledu v posevku ali nasadu ugotovljenih največ 1% simptomatičnih rastlin, pri vseh vizualnih pregledih posevka ali nasada v rastni dobi pa skupaj največ 10% rastlin s simptomi virusa rumenenja in pritlikavosti čebule.

	Potato spindle tuber viroid  /PSTVd/
(viroid vretenatosti krompirjevih gomoljev)
na
Capsicum annuum L. (paprika)
Solanum lycopersicum L. (paradižnik)
– rastline za saditev (1)
	(a) Na rastlinah na mestu pridelave v popolnem vegetacijskem ciklu niso bili opaženi simptomi bolezni, ki jih povzroča Potato spindle tuber viroid, 
ali
(b) rastline so bile z ustreznimi metodami na reprezentativnem vzorcu uradno testirane na Potato spindle tuber viroid, pri čemer je bilo ugotovljeno, da so nenapadene z navedenim škodljivim organizmom.
	Navzoč: majhna zastopanost.
	V Sloveniji pride v poštev izvajanje obeh ukrepov.
RPL (2) se izda, če pri vizualnih pregledih rastlin za saditev (1) na mestu pridelave (7) (= sadik paprike in paradižnika na vseh enotah pridelave (8), ki pripadajo mestu pridelave) v rastni dobi na rastlinah niso bili opaženi simptomi viroida vretenatosti krompirjevih gomoljev.
Če so bili na kateri od enot pridelave rastlin za saditev pri vizualnih pregledih na sadikah paprike in paradižnika opaženi simptomi viroida vretenatosti krompirjevih gomoljev, se RPL izda le, če se na enoti pridelave, na kateri so opaženi viroida vretenatosti krompirjevih gomoljev, odvzame reprezentativni vzorec rastlin za testiranje na Potato spindle tuber viroid (viroid vretenatosti krompirjevih gomoljev) in so rezultati testiranja negativni.
VZORČENJE (6):
Reprezentativen vzorec je sestavljen iz 10 do 15 listov iz 10 do 15 rastlin. Vzorec se odvzame od rastline iste partije. Vzorči se razvite liste z vrha rastline. Če so rastline s sumljivimi znaki, se vzorči te.

	Tomato spotted wilt tospovirus /TSWV/
(virus pegavosti in uvelosti paradižnika)
na
Capsicum annuum L. (paprika)
Lactuca sativa L. (solata)
Solanum lycopersicum L. (paradižnik)
Solanum melongena L. (jajčevec)
– rastline za saditev (1)
	(a) Rastline so se gojile v enoti pridelave, v kateri se uporablja režim spremljanja ustreznih tripsovih vektorjev (Frankliniella occidentalis Pergande in Thrips tabaci Lindeman), ob odkritju navedenih vektorjev pa se izvedejo ustrezni postopki tretiranja za zagotovitev učinkovitega zatiranja njihovih populacij,
in
(b)(i) na rastlinah v enoti pridelave v trenutni rastni dobi niso bili opaženi simptomi Tomato spotted wilt tospovirusa ali
(b)(ii) vse rastline v enoti pridelave, ki so v trenutni rastni dobi kazale simptome Tomato spotted wilt tospovirusa, so bile izruvane, za testirani reprezentativni vzorec rastlin, ki naj bi se premaknile, pa je bilo ugotovljeno, da je nenapaden s škodljivim organizmom.
	Navzoč: samo v zavarovani pridelavi.
	V Sloveniji pride v poštev izvajanje vseh posebnih ukrepov.
RPL (2) se izda, če:
· se je na enoti pridelave (8) izvajalo spremljanje tripsov, ki so prenašalci virusa pegavosti in uvelosti paradižnika (Frankliniella occidentalis in Thrips tabaci) in 
· se je ob odkritju tripsov, ki so prenašalci virusa pegavosti in uvelosti paradižnika, izvedlo tretiranje z namenom učinkovitega zatiranja njihovih populacij in
· pri vizualnih pregledih v rastni dobi na enoti pridelave na sadikah paprike, solate, paradižnika in jajčevca niso bili opaženi simptomi virusa pegavosti in uvelosti paradižnika.
Če so bili pri vizualnih pregledih sadik na enoti pridelave v rastni dobi opaženi simptomi virusa pegavosti in uvelosti paradižnika, se RPL izda le, če se:
· sadike, ki kažejo simptome virusa pegavosti in uvelosti paradižnika, takoj izruvajo, in
· odvzame reprezentativni vzorec preostalih asimptomatičnih sadik, ki se bodo premikale, za testiranje na Tomato spotted wilt tospovirus (virus pegavosti in uvelosti paradižnika) in so rezultati testiranja so negativni.
VZORČENJE (6)
Reprezentativni vzorec je sestavljen iz 30 listov, ki se odvzamejo od rastlin iste partije. Odvzame se mlajše liste: po en list iz 30 rastlin ali  3 liste iz 10 rastlin.

	Tomato yellow leaf curl virus /TYLCV/
(virus rumenenja in kodravosti listov paradižnika)
na 
Solanum lycopersicum L. (paradižnik)
– rastline za saditev (1)
	(a) Na rastlinah niso bili opaženi simptomi Tomato yellow leaf curl virusa, ali
(b) na mestu pridelave niso bili opaženi simptomi bolezni Tomato yellow leaf curl.
	Odsoten: potrjeno s preiskavo.
	V Sloveniji izvajanje posebnih ukrepov zaenkrat ni potrebno.
RPL (2) se izda, ker je s preiskavo potrjeno, da v Sloveniji Tomato yellow leaf curl virus (virus rumenenja in kodravosti listov paradižnika) ni navzoč.


	Tomato brown rugose fruit virus/ToBRFV/
(virus rjave grbančavosti plodov paradižnika
na 
Solanum lycopersicum L. (paradižnik) in njegovi hibridi
Capsicum annuum, razen rastlin za saditev sorte, za katero je znano, da je odporna na ToBRFV
- rastline za saditev
	a) Rastline za saditev izvirajo iz države, ki jo je nacionalna organizacija za varstvo rastlin navedene države v skladu z mednarodnimi standardi za fitosanitarne ukrepe določila kot nenapadeno z virusom ToBRFV
ali
b) rastline za saditev izvirajo iz semen, ki izpolnjujejo zahteve iz dela E Priloge V Uredbe 2019/2072/EU in so bile zanje zagotovljene ustrezne higienske razmere za preprečitev okužbe.

	Odsoten: škodljivi organizem izkoreninjen
	V Sloveniji so bile so bile v preteklih letih potrjene le posamezne najdbe, ki so bile izkoreninjene. Na podlagi rezultatov programa preiskave lahko trdimo, da je območje Slovenije prosto ToBRFV in izvajanje posebnih ukrepov ni potrebno. 
RPL (2) se izda, ker je s preiskavo potrjeno, da v Sloveniji Tomato brown rugose fruit virus (virus rjave grbančavosti plodov paradižnika) ni navzoč.




OPOMBE:
(1) Rastline za saditev so:
· razmnoževalni material zelenjadnic: cele rastline ali deli rastlin, ki so namenjeni za nadaljnje razmnoževanje ali za pridelavo sadilnega materiala zelenjadnic: matične rastline, potaknjenci, podlage (paradižnik, paprika, jajčevec, …), čebulček, glave čebule, čebulice (šalotke), glavice ali stroki (česna);
· sadilni material zelenjadnic so rastline ali deli rastlin namenjeni za sajenje za pridelavo zelenjave: sadike, vzgojene iz semena, sadike pridelane z vegetativnim razmnoževanjem ali s cepljenjem, čebulček, čebulice (šalotke), glavice ali stroki (česna).
Čebulček, čebulice šalotke in stroki česna so lahko razmnoževalni material ali sadilni material: lahko se uporabijo za nadaljnje razmnoževanje, čebulček npr. za vzgojo semenic, namenjenih za pridelavo semena čebule, ali pa za sajenje za pridelavo čebule, šalotke ali česna)
(2) RPL: rastlinski potni list.
(3) Kislinska ekstrakcija (priporočena metoda): Uporabi se cca. 30% solna kislina (HCl); priporočen odmerek: 20 ml na 1 liter mletega paradižnika ali 1 liter pulpe s semeni. Kislina se vmeša v mleti paradižnik ali pulpo s semeni in pusti delovati 30 minut (pri sobni temperaturi), nato se seme spere s čisto vodo (vsaj 15 minut izpiranja, da se odstranijo ostanki kisline in ostane samo čisto seme). Seme se posuši na sobni temperaturi (cca. 3 dni) ali v posebnem sušilniku pri največ 35 oC (na začetku sušenja naj bo temperatura nižja). 
Enakovredna metoda za seme, namenjeno ekološki pridelavi, je npr. fermentacija pri sobni temperaturi (cca. 25oC) cca. 72 ur. 
(4) Priporočila za izvajanje bivarnostnih (higienskih) ukrepov so objavljena na spletni strani Uprave: https://www.gov.si/teme/ukrepi-varstva-pred-skodljivimi-organizmi-rastlin/#e305904
(5) (Semenski) posevek ali nasad: enota pridelave (gl. opomba št. 8), na kateri se pridelujejo razmnoževalni material in sadike zelenjadnic.
(6) Splošna navodila za vzorčenje so podana v Smernicah za izdajanje rastlinskih potnih listov, v Prilogi 7 - vzorčenje: Odvzem vzorcev glede na skupino škodljivih organizmov.
(7) Mesto pridelave: katerakoli posest ali skupina zemljišč, ki je posamezna pridelovalna ali kmetijska enota in ki ji pripada enota pridelave, na kateri se pridelujejo razmnoževalni material in sadike zelenjadnic (=semenski posevek ali nasad).
(8) Enota pridelave: objekt (rastlinjak, plastenjak ali drug zavarovan prostor) ali zemljišče v/na katerem se pridelujejo razmnoževalni material in sadike zelenjadnic.
